"SETSWANA PUO TLALELETSO YA BOBEDI MEPHATO 1 – 3 Go botlhokwa go lemoga gore fa barutwana ba ka kgona go buisa le go kwala ka Puo Gae , ba ka kgona go fetisetsa kitso le dikgono tsa go buisa le go kwala kwa Puo Tlaletsong ya Ntlha le Puo Tlaletso ya Bobedi. • Temogo ya ditlhaka le medumo – bokgoni jwa go kgaoganya le go dumisa dinoko le medumo • Temogo ya dialefabete – go tlhologanya gore ditlhaka di emela medumo le gore ditlhaka di a kopana go bopa mafoko le dipolelo • Go tlhaloganya gore go gatisa go na le bokao le gore go buisa go ntsha bokao mo kgatisong. • Bokao bongwe jwa kgatiso jaaka gore re buisa go tswa kwa molemeng go ya kwa mojeng. • Mekgwa le boemo ba go buisa le go kwala – fa barutwana e le babuisi le bakwadi ba ba itshepang ka Puo Gae ba ba simololang go godisa mekgwa e e farologaneng ya go ithuta, ba ka feteletsa se, mo go buiseng le go kwaleng ka Puo Tlaletso Ya Ntlha le Puo Tlaletso Ya Bobedi . • Kitso ya diteng- diteng tse di kgonnweng mo Puong nngwe di ka feteletswa go Puo e nngwe. Go raa gore fa setlhogo se dirilwe sotlhe ka Puo Gae, se naya motheo wa dikgono tsa Puo mo Puo Tlaletsong ya Ntlha le Puo Tlaletso ya Bobedi. Go ya ka Puo Tlaletso ya Ntlha, barutwana ba tshwanetse go buisa le go kwala ka go itshepa mo Puong e e totilweng kwa bokhutlong jwa Mophato wa boraro, bogolo setonna fa ba ya go e dirisa jaaka (LoLT) Puo e e dirisiwang go ruta le go go ithuta kwa Mophatong wa bone (Mophato 4).Fa e le gore kabo ya nako ya Puo Tlaletso ya Bobedi e abilwe go le gonnye, tsepamo e tla fiwa Puo ya molomo. Go buisa dibuka tse di bonolo tsa Puo Tlaletso ya Ntlha le Puo Tlaletso ya Bobedi. Barutwana ba tlaa bona go senolelwa mo Puong e e totilweng go godisa tlotlofoko ya bone. Gape ba ka kgona go dirisa dikgono tse dintshwa tse di fitlheletsweng tsa go kwala mo go rotloetseng Puo ya bone ya molomo. (sekao;go kwala mafoko mo bukeng ya tlotlofoko ke mokgwa o o siameng wa go godisa tlotlofoko). Kitlano loago Kakanyo mabapi le kitsiso ya Puo Tlaletso ya Bobedi, ke go godisa ‘kitlano loago’’ le go ‘amogela go farologana ga ditso le go akaretsa gotlhe (Puo, Setso le bomorafe) mo phaposiborutelong le mo sekolong. Go ithuta di Puo go godisa go tlhaloganya le go akgola ditso tse di farologaneng. Go ithuta Puo e ntšhwa go tshwanetse ga akaretsa ‘go diragatsa setso, meetlo le tlwaelo ,sekao “ go leba kwa tlase fa o neela le mogolo , go opa diatla fa o re” ke a leboga” jalo le jalo. Dikolo di tshwanetse go netefatsa gore Puo e e neelwang ka Poutlaletso ya Bobedi ke nngwe ya di Puo di le robongwe tsa bosetšhaba, mme tlhopho ya Puo e tlaa dirwa go kopanwe le bolaodi jwa sekolo (SGB). Maikaelelo magolo a kharikhula mo ya Puo Tlaletso ya Bobedi, ke go godisa tiriso ya di Puo tsa bantsho le go rotloetsa batho bao basa bueng Puo e go ithuta di Puo tsa bantšho bonnye ka Puo Tleleletso ya Bobedi mo thutong ya motheo go simolola mo mophatong wa ntlha. Dipatlisiso di supa gore kwa dikolong mo Puo ya go ruta le go ithuta (LoLT) le Puo Tlaletso ya Ntlha e dirwang ka Sengesemane kgotsa Seburu , bana ba le bantsi ba di Puo tsa bantsho gab a kgone go kopanela le barutwana ka bone le barutabana mo di Puong tse di tseelwang kwa godimo. . Puo Tlaletso ya Bebedi e tlaa neela go itshupa le go bula ditšhono go barutwana botlhe go itlhagisa ka di Puo tse e seng Sengesemane le Seburu. Barutabana ba tlaa rotoediwa go godisa di Puo tse eseng Sengesemane le Seburu go akaretsa pharologanyo mo Puong le botementsi CAPS 11"